NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z .................2014**,

**ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

# Čl. I

Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z., zákona č. 180/2011 Z. z., zákona č. 468/2011 Z. z. a zákona č. 136/2013 Z. z. sa mení takto:

1. V § 40 odsek 8 sa v prvej vete vypúšťajú slová „alebo navštevuje školské zariadenie“ a v druhej vete sa vypúšťajú slová „alebo ktoré navštevujú školské zariadenia“.

2. V § 40 odsek 9 znie:

„(9) Peňažný príspevok na opatrovanie je mesačne 144,71% sumy životného minima pre jednu plnoletú fyzickú osobu ustanovenú osobitným predpisom, 29) ak fyzická osoba opatruje fyzickú osobu s ťažkým zdravotným postihnutím odkázanú na opatrovanie, ktorej sa poskytuje denná pobytová sociálna služba 1a) v rozsahu viac ako 20 hodín týždenne, a súčasne opatruje aj fyzickú osobu s ťažkým zdravotným postihnutím odkázanú na opatrovanie, ktorej sa denná pobytová sociálna služba 1a) neposkytuje alebo poskytuje v rozsahu najviac 20 hodín týždenne.“

# 3. V § 40 odsek 13 sa číslovka „49,80“ nahrádza číslovkou „100“.

# Čl. II

**Účinnosť**

Tento zákon nadobúda účinnosť 1. januára 2015.